Fuad Musayev (musiqiçi)

Fuad Elmidar oğlu Musayev () — azərbaycanlı estrada müğənnisi, bariton, 2016-cı ildən Azərbaycan televiziyasının və radiosunun solisti.

 Həyatı 
Fuad Elmidar oğlu Musayev 4 sentyabr 1975-ci ildə Gəncə şəhərində musiqiçi Elmidar Musayev və Ofeliya Musayevanın ailəsində dünyaya göz açıb. 1982–1992-ci illərdə orta məktəbi bitirib. Orta ixtisas musiqi məktəbində və texnikumunda fortopiano üzrə təhsil allb. 21 yaşında olarkən Rusiyanın Moskva şəhərinə köçüb və orada musiqi fəaliyyətini davam etdirib. 8 il Moskvada çalışıb.

 Ailəsi 
Ailəlidir, 2 qız övladı var: Ofeliya Musayeva, Emiliya Musayeva.

Atası Elmidar Musayev (qarmon ifaçısı) Gəncəbasarda tanınmış musiqiçi və Göy-göl ansamblının yaradıcılarındandır. Qardaşı Rauf Musayev musiqiçi-pianoçudur, Rusiyanın Moskva şəhərində fəaliyyət göstərir. Əmisi Canpolad Musayev, hal-hazırda Göy-göl ansamblının pianoçusu kimi fəaliyyət göstərir.

 Karyerası 
2006-cı ildə Bakıya qayıdan müğənni, elə həmin il " FM Express" adlı qrup yaradıb, xalq artisti Nazpəri Dostəliyeva ilə " Ayrılıb gedirəm bu şəhərdən " adlı ilk duetini və ona çəkilən klipini azərbaycan auditoriyasına təqdim edib. Müğənniyə populyarlıq qazandıran digər dueti isə Xalq artisti Alim Qasımovla birlikdə ifa etdiyi " Ürək " adlı kompozisiya olub. Mahnı tamaşaçılar tərəfindən sevilərək qarşılanıb. Müxtəlif illərdə əsgərlər üçün təşkil olunan konsertlərdə çıxış edib. 2016-cı ildə DTX-nın peşə bayramına həsr olunmuş təntənəli mərasimin bədii hissəsində təqdirəlayiq iştirakına görə, 2016-cı ildə hərbi qulluqçuların ictimai siyasi həyatında fəal iştirakına görə, 2018-ci ildə milli qəhrəman Albert Aqarunovun xatirəsinə həsr olunmuş " Qaradəniz və Xəzəryanı ölkələrarası karate üzrə beynəlxalq turnirin" keçirilməsində göstərdiyi dəstəyə görə, 2018-ci ildə " Gənc nəslin hərbi vətənpərvərlik təbliğatında" fəal iştirakına görə, Azərbaycan silahlı qüvvələrinin yaradılmasının 98 illiyinə həsr olunmuş " Ordumuz qürurumuz " adlı tədbirdə fəal iştirakına görə, mədəniyyət və incəsənət sahəsində əvəzolunmaz xidmətlərinə görə, " Silahlı Qüvvələrin yaradılmasının 100 illik yubileyi" münasibətilə keçirilən tədbirdə iştirakına görə, 2017-ci ildə " Zirvə ziyalılar təşkilatı" nın 25 illik ildönümü münasibətilə "Ilin ən yaxşı müğənnisi", 2019-cu ildə " Multikultural dəyərlərin təbliğatı" nda fəal iştirakına görə bir çox diplom və mükafatlara layiq görülüb. Müğənni bir çox konsertlərdə və dövlət tədbirlərində çıxış edib. Bəstəkar Tofiq Quliyevin yaradıcılıq gecəsi, (2017-ci il), "Ulduzların dueti" konsertində Xalq artisti Fidan Hacıyeva ilə səhnə alıb. Konsertdə müğənniləri Fuad Musayevn bədii rəhbəri olduğu " FM Express "qrupu müşayiət edib. Bəstəkar Elza İbrahimovanın 80 illik yubileyinə həsr olunmuş tədbir (2018-ci il), Heydər Əliyev sarayında görkəmli bəstəkar Rauf Hacıyevin mahnılarından ibarət konsert (2018-ci il), Oktay Kazıminin mahnılarından ibarət Heydər Əliyev sarayında təşkil olunmuş musiqi gecəsində (2019-cu il) fəal iştirak edib.

2019-cu ildə yaratdığı " FM Ekspress " qrupu ilə birlikdə Gəncə şəhərində böyük solo konsert proqramı ilə çıxış edib. 2016-cı ildə " FM Jazz Trio "qrupu Gürcüstanda keçirilən " Beynəlxalq Qafqaz Jazz festivalı " nda təşkilatçı. 2019-cu ildə isə Fuad Musayev öz qrupu ilə Rusiyada keçirilən " Delta jazz" beynəlxalq jazz festivalında və bir çox dövlət tədbirlərində mütəmadi olaraq səhnə alıb."Дельта — джаз": соединяем великие цивилизации Востока и Запада 

2021-ci ildə Xalq artisti Eyyub Yaqubovun təşəbbüsü ilə " Big Band Sound Pro " (orkestr) yaratmışdır.Эйюб Ягубов создал оркестр BigBand — "бакылы гагашлар" в кепках-"аэродромах" (ВИДЕО)  Həmin ilin noyabrında " Big Band Sound Pro " ilə DTX mədəniyyət mərkəzində iki gün, 2022-ci ilin yanvar ayında Heydər Əliyev sarayında dörd gün, fevral ayında Gəncə şəhərində bir günlük böyük konsert proqramı ilə çıxış edib.Fuad Musayev "Maşın"dan getdi 

2023-cü ilin fevral ayında Laçında N saylı hərbi hissədə, mart ayında isə Zəngilanda çıxışları olmuşdur.

2023-cü ilin mart ayının 25-i və 26-sı " Big Band Sound Pro ", Xalq artistləri Eyyub Yaqubov və Cavan Zeynallı ilə birlikdə Heydər Əliyev sarayında 2 günlük anşlaqla keçən konsert proqramının təşkilatçısı olmuş, eyni zamanda konsert proqramı ilə çıxış etmişdir.

2023-cü ilin 19 və 20 avqust tarixlərində Yaşıl Teatrda Fuad Musayevin təşkilatçılığı ilə xalq artisti Eyyub Yaqubovun "Big band" ilə möhtəşəm konsert proqramı baş tutub. Gecədə eyni zamanda Big bandin bədii rəhbəri Fuad Musayev də çıxış edib.

2023-cü il, 19 avqust tarixində Fuad Musayev "Beynəlxalq Əlillər Cəmiyyəti" ictimai birliyi tərəfindən " Şəhid ailələrinə, əlilliyi olan və imtiyazlı şəxslərə göstərdiyi xüsusi diqqət və qayğıya görə Fəxri fərmanla təltif olunub.

2023-cü ilin dekabr ayında Şirvan şəhərində Dünya Azərbaycanlılarının Həmrəylik Günü və Yeni il münasibətilə təşkil olunmuş dövlət tədbirində iştirak etmişdir.

2024-cü il, 10 may tarixində Şirvan şəhərində  Ulu Öndər Heydər Əliyevin 101 illiyinə həsr olunmuş tədbirdə çıxış etmişdir.

2024-cü il, 3-5 aprel tarixləri arasında keçirilən "Taekvando üzrə uşaqlar arasında ölkə birinciliyi" tədbirinin açılış mərasimində musiqili proqramla çıxış etmişdir.

2024-cü il, 27 may tarixində Bakı Əl Oyunları İdman Sarayında keçirilən  "Grappling European Championships"  tədbirinin açılış mərasimində çıxış etmişdir.

2024-cü il, 1 iyun tarixində Almaniyanın Hannover şəhərində  Bakı-Alman Azərbaycan Dostluq Cəmiyyətinin dəstəyi ilə 28 may Azərbaycanın Müstəqillik gününə həsr olunmuş gecədə öz musiqi qrupu ilə birlikdə konsert proqramı ilə çıxış etmişdir.

2024- cü il, 10 iyul tarixində Heydər Əliyev sarayında Azərbaycan Dövlət Televiziyasının təşkil etdiyi “Ötən illərin nəğmələri” adlı konsert proqramında çıxış etmişdir.  Sözləri Rəsul Rzaya, musiqisi Tofiq Quliyevə məxsus olan  “Sənə də qalmaz” əsərini ifa etmişdir.

2024 ilin avqust ayında işğaldan azad olunmuş Laçın şəhərində şəhər gününə həsr olunmuş konsertdə çıxış etmişdir.

2024 ilin 31 dekabrda Almaniyada Dünya azərbaycanlıların həmrəylik gününə həsr olunmuş konsert proqramı ilə çıxış etmişdir.

2025 ilin mart ayında işğaldan azad olunmuş Şuşa şəhərində Aztv-nin təşkil etdiyi Novruz Bayramında çıxış etmişdir.

 İstinadlar 

 Xarici keçidlər 
 Fuad Musayev Instagram hesabı
 Fuad Musayev Facebook hesabı
 Fuad Musayev Youtube kanalı